**Αναστοχαστικό ημερολόγιο\* Νο\_\_1\_\_\_**

**Τίτλος:** Don’t be such a nerd

 **Όνομα:** 1) Βλάχου Αλεξάνδρα **ΑΜ:**xxxxx

 2) Καποπούλου Κωνσταντίνα **ΑΜ:**xxxxx

 3) Μουστάκα Νικολίτσα **ΑΜ:**xxxx

**Τμήμα:** ΤΕΕΑΠΗ

**Ημερομηνία:** 3/11/2022

Για τα Αναστοχαστικά Ημερολόγια ακολουθείται μια τεχνική αναστοχασμού που με συνοπτικό τρόπο περιλαμβάνει: Το τι, το πως, το γιατί και τα συμπεράσματα για περαιτέρω δράση.

|  |  |
| --- | --- |
| **ΑΞΟΝΕΣ** | **ΠΑΡΑΤΗΡΗΣΕΙΣ** |
| **ΤΙ & ΠΩΣ (Περιγραφή)** | Συνοπτική περιγραφή των γεγονότων (τι έγινε στην πράξη, ποιοι συμμετείχαν, κτλ. ) και του πλαισίου που λαμβάνουν χώρα.Στο βίντεο που παρακολουθήσαμε “Don’t be such a nerd” γίνεται αναφορά στο bullying και σε μια συνθήκη διαμεσολάβησης μεταξύ των μαθητών. Πιο συγκεκριμένα, μια νέα μαθήτρια η Jordyn πηγαίνει στην καινούργια της τάξη και κατευθείαν ο καθηγητής της την τοποθετεί σε μια ομάδα εργαστηρίου όπου εκεί γνωρίζει τον συμμαθητή της τον Carl. Ξεκινούν να κάνουν παρέα στο διάλειμμα. Η Jordyn παρατηρεί μια χλευαστική συμπεριφορά κάποιων μαθητών προς το πρόσωπο του Carl. Την επόμενη μέρα μια μαθήτρια ζητά τις απαντήσεις από τα δύο παιδιά με αποτέλεσμα ο Carl να απαντά αρνητικά ενώ η Jordyn δέχεται να δώσει τις απαντήσεις, χαρακτηρίζοντας τον Carl “φυτό”. Τότε οι συμμαθητές τους γέλασαν. Στην συνέχεια της ίδιας ημέρας μια κοπέλα από την ομάδα των παιδιών που χλεύαζαν τον Carl πήρε το φαγητό του και του το έριξε πάνω του. Ο Carl τότε, αποχώρησε χωρίς να πει και να κάνει τίποτα. Το ίδιο βράδυ η Jordyn ανακάλυψε πως είχε ανέβει στο διαδίκτυο φωτογραφία από το συγκεκριμένο συμβάν. Κατάλαβε το λάθος που είχε κάνει, δηλαδή να φερθεί και εκείνη άσχημα στον Carl και ζήτησε από τους συμμαθητές της να κατεβάσουν την φωτογραφία. Όμως η απάντηση που πήρε ήταν η χλευαστική φράση που είχε πει η ίδια στον συμμαθητή της “Don’t be such a nerd (= Μην είσαι τόσο φυτό”). Στο τέλος, η Jordyn αποτέλεσε τον διαμεσολαβητή ανάμεσα στον Carl και στους συμμαθητές του που τον χλεύαζαν μιλώντας στον καθηγητή της για τις συνθήκες που επικρατούσαν ζητώντας του έχοντας να λάβει γνώση των περιστάσεων και να βρει την απαιτούμενη λύση, που στη συγκεκριμένη περίπτωση ήταν να τους μιλήσει προκειμένου να αποφευχθούν κι άλλα συμβάντα σαν και αυτό του Carl.  |
| **ΓΙΑΤΙ (Ερμηνεία)** | Ποια γεγονότα θέματα ήταν τα πιο ενδιαφέροντα/ σημαντικά/ σχετικά με μια κατάσταση/ιδέα. Πώς μπορεί να εξηγηθούν; Τα πιο σημαντικά και ενδιαφέροντα για εμάς σημεία, ήταν η στάση της καινούργιας μαθήτριας Jordyn, παρόλο που και εκείνη σε μια στιγμή παρασύρθηκε από την επιθετική και απαξιωτική συμπεριφορά των συμμαθητών της απέναντι σε έναν άλλο μαθητή, τελικά κατάλαβε ότι “βρίσκεται στο λάθος στρατόπεδο” και πως ενίσχυε μια πολύ δυσάρεστη κατάσταση και γι αυτό επέλεξε να κάνει τη διαμεσολάβηση και να μιλήσει στον καθηγητή, που έχει έναν πιο ισχυρό ρόλο, ώστε να σταματήσει αυτή η δυσάρεστη κατάσταση. Μπορεί να εξηγηθεί με την ενσυναίσθηση που έχει ένας άνθρωπος και πως αυτή καλλιεργείται.Πού βασίζονται, κατά πόσο είναι τεκμηριωμένα τα γεγονότα, καθώς και οι πηγές που έχουν χρησιμοποιηθεί (κύρος, πλήθος και ποιότητα πηγών).Τα γεγονότα, είναι εμπνευσμένα από την καθημερινότητα και τις δυσκολίες που μπορεί να περνάει κυρίως ένας μαθητής, καθώς τα περισσότερα βίντεο έχουν δημιουργηθεί για τη σχολική βία, προσπαθώντας να ευαισθητοποιήσουν το κοινό με αποτέλεσμα την εξάλειψη αυτών γεγονότων και συμπεριφορών. Οι ποιότητα των πηγών είναι πλούσια και έγκυρη, αν σκεφτούμε ότι όλο αυτό το υλικό έχει δημιουργηθεί από σχολικούς παράγοντες (καθηγητές, μαθητές) που βιώνουν αρκετά συχνά τέτοια περιστατικά.Τι μηνύματα περνάνε;Φυσικά, τα μηνύματα που περνάνε τα βίντεο που επιλέξαμε είναι το πόσο σημαντικό είναι να μην ενισχύουμε κακοποιητικές συμπεριφορές, αντιθέτως να επεμβαίνουμε και να βρίσκουμε λύσεις ώστε να μην υπάρχουν θύτες και θύματα. Να σέβεται ο ένας τον άλλον και να μπορούν να συνυπάρχουν.Σε τι διαφέρουν τα γεγονότα ή τι κοινά σημεία υπάρχουν από άλλες περιπτώσεις Τα κοινά σημεία που παρατηρήθηκαν σε αυτές τις πέντε διαφορετικές περιπτώσεις, είναι ότι πάντα ένας μαθητής βρισκόταν στην μειονεκτική θέση και στο τέλος μια σημαντική μερίδα μαθητών επενέβαινε ώστε να βοηθήσουν τον μαθητή.  |
| **ΑΠΟΤΕΛΕΣΜΑΤΑ**  | Τι καινούργιο έχω μάθει; Το βίντεο αυτό προσφέρει πληθώρα πληροφοριών όσον αφορά την διαμεσολάβηση, καθώς ασχολείται όχι μόνο με την επίλυση του προβλήματος, καθ’ αυτή αλλά και με την περιγραφή του συμβάντος του εκφοβισμού, όπως και στα υπόλοιπα βίντεο που παρακολουθήσαμε. Επομένως, μάθαμε τόσο τον τρόπο που δρα η μεριά των ατόμων που διακινούν τον εκφοβισμό, αλλά και πως αντιδρούν και συμπεριφέρονται τα άτομα που βρίσκονται στο στόχαστρο. Σημαντική πληροφορία αποτελεί επίσης το γεγονός ότι ο καθηγητής κάνει στους μαθητές καθημερινές και στοχευμένες ερωτήσεις ώστε να μπορέσει να κρατήσει τις ισορροπίες μέσα στο περιβάλλον της τάξης αλλά και του σχολείου γενικά.Πώς μπορώ να εφαρμόσω αυτή τη γνώση στο μέλλον; Το βίντεο αυτό αναφέρεται στην σχολική διαμεσολάβηση. Έτσι ως μελλοντικοί νηπιαγωγοί μπορούμε να εφαρμόσουμε τις γνώσεις αυτές που μας προσφέρει το βίντεο της διαμεσολάβησης στη δική μας τάξη. Να μπορούμε δηλαδή να είμαστε σε θέση να διακρίνουμε απο τις συμπεριφορές των παιδιών αν υπάρχει κάποιο είδος επιθετικής συμπεριφοράς απέναντι σε ένα ή/και σε μια ομάδα ατόμων. Ακόμα, να προσπαθήσουμε να δημιουργήσουμε με τους μαθητές μας, μια σχέση εμπιστοσύνης ώστε να μπορούμε να διαχειριστούμε άμεσα ανάλογα περιστατικά. Τέλος, θα μπορούσαμε να ωθήσουμε τα παιδιά είτε ως εκπαιδευτικοί ειτε ως γονείς να παίρνουν θεση σε παρόμοια περιστατικά και έτσι θα μπορούσε η διαμεσολάβηση να προέρχεται μέσα από τα παιδιά όπως και στην περίπτωση αυτή του βίντεο. |
| **ΆΛΛΕΣ ΠΑΡΑΤΗΡΉΣΕΙΣ**  | Αυτό το οποίο παρατηρήσαμε σχεδόν σε όλα τα βίντεο που είδαμε, είναι το γεγονός ότι οποιοδήποτε πρόβλημα υπήρχε, παρέμβαινε επιτυχώς μια ομάδα μαθητών ώστε να σταματήσει την ένταση και τα σκηνικά βίας που συνέβαιναν εναντίον κάποιου μαθητή, όμως δεν έδειχναν ακριβώς ποια ήταν η λύση στη διαμεσολάβηση. Πιο συγκεκριμένα, όλα τα βίντεο διαμεσολάβησης που βρήκαμε εστίαζαν περισσότερο στο όμορφο τέλος κυρίως του παιδιού που δεχόταν την άσχημη συμπεριφορά, παρά στον τρόπο με τον οποίο δημιουργήθηκε το καλό κλίμα εν τέλει και στο αν υπήρξε ποτέ συνύπαρξη, συμβιβασμός των δυο πλευρών.  |

Όλα τα βίντεο διαμεσολάβησης που βρήκαμε:

1)<https://www.youtube.com/watch?v=7rGtYs8cRhs&t=464s> (Βίντεο που αναλύθηκε)

2)<https://youtu.be/dO9FyMAKv_s>

3)<https://youtu.be/gjFp3WX1C2A>

4)<https://youtu.be/jvj9Ky4K1oM>

5)<https://youtu.be/NUTCiC0Q01U>